Ενδιαφέρθηκαν Ίντερ, Τσέλσι και άλλες μεγάλες ευρωπαϊκές ομάδες, αλλά τελικά την υπογραφή του Κώστα Μανωλά κερδίζει η Ζενίτ Αγίας Πετρούπολης. 



Όπως μεταδίδει το «tuttomercatoweb» μετά τη συνάντηση που είχαν εκπρόσωποι της Ρόμα με τους Ρώσους στο Μόναχο, υπήρξε πλήρης συμφωνία στο οικονομικό σκέλος του deal και συγκεκριμένα στα 30 εκατ.  ευρώ. 



Μεγάλο ρόλο στην ολοκλήρωση της μεταγραφής, έχει παίξει το συμβόλαιο που προσφέρει η ομάδα της Αγίας Πετρούπολης στον παίκτη, καθώς του προσφέρει 4ετή συμφωνία αντί 4 εκατ.  ευρώ ετησίως! 



Αξίζει να σημειωθεί ότι ο Κώστας Μανωλάς στη Ρόμα αμειβόταν 1,5 εκατ.  ευρώ και έτσι υπερδιπλασιάζει τις ετήσιες απολαβές του.